Fotbalistul care se desparte de FCSB în această vară. Becali: E subiect închis
- Iulia Moraru
- 14 mai 2024, 18:27
O singură plecare va avea loc în această vară de la FCSB, spune Gigi Becali, care a dat de înțeles și că are planuri să schimbe componența echipei, dar situația nu-i permite acest lucru.
Ovidiu Popescu este fotbalistul care va pleca de la echipa lui Becali în această vară. Cu o prezență de opt ani în lotul FCSB-ului, el este unul dintre cei mai vechi jucători din echipă.
Mijlocașul, care a fost adus de la Politehnica Timișoara și a fost utilizat și pe alte poziții, a reprezentat o prezență constantă, urmând exemplul lui Lucian Filip.
Ovidiu Popescu pleacă de la FCSB în această vară
„(n.r. Ovidiu Popescu e liber) Joacă în locul lui Șut, al lui Lixandru sau al lui Baba? Eu am vorbit cu el, am zis că ne mai gândim. La Crețu e altă situație. Ca Crețu nu găsești alt fundaș dreapta la ora asta.
Cât te folosești de el, n-are frică, nicio emoție. E liber, i-a expirat contractul (n.r. Ovidiu Popescu). Dacă i-a expirat contractul, e liber să plece unde vrea. E subiect închis”, a spus Gigi Becali despre plecarea lui Ovidiu Popescu de la FCSB, pentru Fanatik.
Patronul echipei a declarat că în această vară nu va avea loc nicio altă plecare de la FCSB, deoarece nu expiră niciun contract.
Până în prezent, doar doi jucători sunt luați în considerare pentru o posibilă despărțire în iarnă: Risto Radunovic și Andrei Vlad.
Andrei Vlad vrea și el să părăsească echipa
Patronul FCSB a mai dezvăluit că a aflat de la cineva că și jucătorul Andrei Vlad vrea să părăsească echipa în această vară. Însă, potrivit lui Becali, fotbalistul poate să facă acest lucru doar dacă plătește clauza din contract ce se ridică la zece milioane de euro.
„Cine are contractul expirat mai pleacă. Nu mai are altul contractul expirat. Radunovic până în decembrie este. Radaslavescu unde să plece, l-aș da împrumut, dar dacă nu pleacă ce să îi fac.
Vlad are contract până în decembrie și el. Dacă vrea, nu cred că vrea să rămână, că vrea să joace. Nu știu dacă vrea. El, mi-a spus cineva, că vrea să plece în vară. Bine, să plece în vară. Să plătească clauza. Zece milioane.
Dacă tu îmi spui că pleci, pleci când vrei tu? Eu lui Panțîru i-am încheiat contractul că am vrut eu? Eu i-am închis contractul lui Panțîru, deși nu mai joacă fotbal?”, a mai spus patronul FCSB.